
[bookmark: _GoBack]Me qëllim të nxitjes së bizneseve vendore për përmirësimin e cilësisë së produkteve dhe zvogëlimin e importit dhe mundësisë se rritjes së eksportit, Ministria e Tregtisë dhe Industrisë (“MTI”)  përmes Agjencisë për Investime dhe Përkrahjen e Ndërmarrjeve në Kosovë (“KIESA”) shpallë:
Thirrje publike për subvencionim të bizneseve në certifikim të produktit
Bazuar në Udhëzimin Administrativ MTI nr. 03/2016 për ndarjen e mjeteve financiare nga kategoria ekonomike e subvencioneve dhe transfereve si dhe projektin “Kupon për certifikimin e produkteve” shpallet thirrje e hapur për përkrahjen e ndërmarrjeve mikro, të vogla dhe të mesme për certifikimin e produkteve. Vlera totale e subvencionimit për këtë projekt për vitin 2017 është e planifikuar të jetë 125,000.00 euro.
MTI-KIESA do të mbështes në subvencionim të certifikimit të produkteve ndërmarrjet në sektorin e a) ndërtimtarisë - materialet ndërtimore, b) përpunimit të metalit dhe  c) përpunimit të drurit dhe mobilierisë. 
Vlerësimi i aplikacioneve për ndarjen e mjeteve nga kategoria ekonomike subvencione dhe transfereve do të bëhet sipas UA MTI 03/2016.
1. Për të aplikuar duhet plotësuar:

1.1 Aplikacionin;
1.2 Deklaratën nën betim dhe
1.3 Listën e dokumenteve të kërkuara.
2. Kriteret e përzgjedhjes dhe dokumentet për aplikim:

2.1. Subjektet që aplikojnë për subvencione dhe transfere në Ministri, duhet të jenë të regjistruara në Republikën e Kosovës.
2.2. Projekt-propozimin që përfshin qëllimin dhe aktivitetet e projektit.
2.3. Koston financiare si dhe planin kohor të realizimit të projektit.
2.4. Listën e përfituesve potencial.
2.5. Përshkrimin e detajuar të kapaciteteve menaxhuese dhe teknike të subjektit.
2.6. Dëshminë e xhirollogarisë aktive në njërën prej bankave të licencuara nga Banka Qendrore e Kosovës.
2.7. Vërtetimin nga Gjykata që dëshmon që personi i autorizuar i subjektit, nuk është nën hetime.
2.8. Kopjen e letërnjoftimit të personit të autorizuar të subjektit.
2.9. Raportin mbi gjendjen financiare të subjektit. Subjektet fillestare duhet të paraqesin vetëm planin e biznesit.

3. Në mënyrë që aplikacioni të konsiderohet i kompletuar, aplikuesi duhet të plotësoj edhe kriteret e veçanta të parapara me dispozitat në vijim:

3.1. Kopjen e certifikatës së numrit fiskal; 
3.2. Dëshmi-vërtetim për obligimet e kryera ndaj Administratës Tatimore të Kosovës (jo më e vjetër se 6 muaj); 
3.3. Ndërmarrja në sektorin e përpunimit të metalit duhet plotësuar së paku procedurat e kontrollit të prodhimit, të jetë e certifikuar me ISO 9001 dhe duhet të ketë kuadrin e certifikuar për produktin i cili do të certifikohet, certifikata duhet të jetë valide dhe të jetë e njohur ndërkombëtarisht. 
3.4. Ndërmarrja e sektorit të materialeve ndërtimore duhet plotësuar së paku procedurat e kontrollit të prodhimit, të jetë e certifikuar me ISO 9001. 
3.5. Ndërmarrja e sektorit të përpunimit të drurit dhe mobilierisë duhet të ketë të plotësuar së paku procedurat e kontrollit të prodhimit dhe të jetë e certifikuar me ISO 9001.
3.6. Ndërmarrja duhet të dorëzojë pro faturën të cilën e ka marrë nga ndonjë organ akreditues që do të bëj certifikimin e produktit*
*Vërejtje: Organi Akreditues duhet të jetë i akredituar nga Organizata Evropiane. Lista e organeve Akredituese Evropiane gjendet në data bazën EU NANDO.
Mënyra e subvencionimit: 

Subvencionimi për certifikim të produktit do të jetë 50% e kostos së certifikatës së certifikimit të produktit ose në vlerë maksimale të subvencionimit prej 10,000.00 eurove. 
Rimbursimi do të bëhet nëse biznesi arrin të certifikoj produktin dhe dorëzoj dokumentet në bazë të marrëveshjes (faturën e shpenzimeve dhe certifikatën e certifikimit të produktit) deri më datën 10.11.2017. 
Periudha e aplikimit: 

Njoftimi për thirrje publike është i publikuar në ueb faqen e Ministrisë së Tregtisë dhe Industrisë mti.rks-gov.net dhe  kiesa.rks-gov.net . Subjektet që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin përkatës në formë fizike në Ministrinë e Tregtisë dhe Industrisë, Rr. Muharrem Fejza, Lagjja e Spitalit, p. n. Prishtinë, 10000, Republika e Kosovës dhe në formë elektronike në adresën info.kiesa@rks-gov.net.
Afati i fundit për shprehje të interesit është deri më datë 16.06.2017 në orën 16:00 Aplikimet pas afatit kohor nuk do të merren parasysh. 
Sqarim: 
Aplikacionet do të vlerësohen me radhë sipas datës së aplikimit dhe numrit të protokollit dhe në momentin kur mjetet në dispozicion shpenzohen në tersi,  aplikacionet e mbetura do të refuzohen për subvencionim, andaj ju inkurajojmë që sa më parë të aplikoni.
Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me UA MTI 03/2016 dhe kriteret e veçanta të parapara në këtë thirrje publike.
Informata dhe sqarime shtesë mund të merren përmes postës elektronike info.kiesa@rks-gov.net. 

